ПРАВИЛНИК

ЗА  ДЕЙНОСТТА  И  ОРГАНИЗАЦИЯТА  
НА  Постоянната консултативна комисия по туризъм към Областния съвет за развитие в област Шумен


     РАЗДЕЛ І

ОБЩИ ПОЛОЖЕНИЯ

Чл. 1. Настоящият Правилник урежда дейността и организацията на Постоянната консултативна комисия по туризъм към Областния съвет за развитие в област Шумен. 

Чл. 2. (1) Постоянната консултативна комисия по туризъм е експертно-консултативен орган към Областния съвет за развитие в област Шумен, чиито задачи са приоритетите за развитие на туризма на територията на област Шумен.


(2)  Постоянната консултативна комисия по туризъм се създава с решение № 1 по протокол № 1 от 19.03.2010 г. от заседание на Областния съвет за развитие в област Шумен, на основание чл. 22, ал. 5 от Закона за регионалното развитие, чл. 66 от Правилника за прилагане на закона за регионалното развитие, във връзка с чл. 6 от Закона за туризма.
Чл. 3. Постоянната областна консултативна комисия по туризъм осъществява своята дейност в съответствие с националните приоритети за развитие на туризма, като съобразява местните и регионалните туристически ресурси и областната стратегия за регионално развитие.
РАЗДЕЛ ІІ

Основни дейности
Чл. 4. Основните дейности на Постоянната консултативна комисия по туризъм са:

1. Периодично разглежда и анализира състоянието и проблемите на туризма на регионално ниво.

2.  Определя приоритетите на регионалната политика в областта на туризма като осигурява съответствието между националните и местните интереси в областта на туризма.
3. Обсъжда и предлага мерки, идеи и инициативи за изпълнение на приетите регионални приоритети в областта на туризма. 

4. Обсъжда и дава становища и препоръки по общинските програми за развитие на туризма.
5. Предлага мерки за подобряване на взаимодействието и координацията между държавната власт, местните администрации, бизнеса и неправителствените организации в областта на туризма.

6. Съдейства за провеждане на информационна политика относно дейностите,  свързани с туризма на областно ниво. 
7. При необходимост дава становища и препоръки по инвестиционни, инфраструктурни и други местни и регионални проекти, свързани с туризма.

            8. Оказва съдействие за рекламата на областните туристически продукти на национално и международно ниво.
           9. Осъществява контакти с неправителствени, стопански и други организации в областта на туризма..

          10. Обсъжда и дава предложения по проекти за изменения на нормативни актове, свързани с туризма. 

РАЗДЕЛ ІІІ

структура И СЪСТАВ
Чл. 5. (1) Постоянната консултативна комисия по туризъм се състои от председател, заместник председател, секретар и членове.

(2)  Председател на Постоянната консултативна комисия по туризъм е Областният управител.

(3) Заместник председател е заместник областен управител, който е и член на Областния съвет за развитие в област Шумен. 
(3) Секретар на Съвета е служител в Областна администрация, който е и член на Областния съвет за развитие в област Шумен. 

 (4) Членовете на Постоянната консултативна комисия по туризъм се определят с решение на Областния съвет за развитие и включват представители на: 
1. Общините на територията на област Шумен, развиващи туризъм.
2. Туристическите дружества, действащи на територията на област Шумен. 
3. Националните историко-археологически резервати на територията на област Шумен.
4. Музеите на територията на област Шумен.
5. Природен парк “Шуменско плато”.


6. Туроператорските фирми, развиващи дейност на територията на област Шумен.
6. Ресторантьорите, развиващи дейност на територията на област Шумен.
7. Хотелиерите, развиващи дейност на територията на област Шумен.
8. Съюз на екскурзоводите. 
9. Шуменски университет “Св. К. Преславски”, Колежи по туризъм в гр.Шумен и други учебни заведения с отношение към сферата на туризма.
10. Организациите на хората с увреждания на територията на област Шумен.
11. Младежките организации на територията на област Шумен.
12. Държавно предприятие “Кабиюк”.
13. Областна администрация гр.Шумен.

Чл.6. (1) Поименният състав на Постоянната консултативна комисия по туризъм се определя със заповед на Областния управител на област Шумен по предложение на ръководителя на съответното ведомство, на ръководните органи на съответните организации и сдружения или посочени лица от тези организации и сдружения.
(2) При невъзможност за присъствие на постоянните членове, те могат да бъдат замествани от други представители на съответните ведомства, организации и сдружения. 

            (3) За участие в заседания на Постоянната консултативна комисия по туризъм могат да се канят ръководители или експерти от институции и организации, имащи отношение към проблемите, разглеждани в областта на туризъм.
РАЗДЕЛ ІV

Организация на дейността

Чл. 7.  (1) Заседанията на Постоянната консултативна комисия по туризъм се свикват и ръководят от неговия председател, който определя и дневният им ред.

(2) Заседание на Постоянната консултативна комисия по туризъм може да се свика и по искане на Председателя или на член на Областния съвет за развитие, както и от член на Постоянната консултативна комисия по туризъм, отправено в писмен вид до Председателя на Постоянната консултативна комисия по туризъм, който е длъжен да свика заседание  в едноседмичен срок от депозиране на искането.

(3) Заседанията на Постоянната консултативна комисия по туризъм са открити, освен ако членовете и изрично не решат някое заседание да бъде закрито. 

Чл. 8. Секретарят на Постоянната консултативна комисия по туризъм осъществява административното и техническото и обслужване:

1. Уведомява  членовете и за мястото, дата и часа за провеждане на заседанието, най-малко 3 (три) работни дни предварително, като подготвя и изпраща необходимите материали. 
2. За всяко заседание изготвя протокол, в който се отразяват разглежданите въпроси, изразените становища и приетите решения.
3. Съхранява работната документация и осигурява достъп до нея на членовете на Комисията  при поискване. 
Чл. 9. Членовете на Постоянната консултативна комисия по туризъм:


1. Внасят за обсъждане в заседанията й информации, отчети, доклади, становища и пр., свързани с дейността и проблемите в тяхната професионална сфера.

            2. Подготвят за обсъждане конкретни предложения в областта на туризма, с цел включването им в областната стратегия за регионално развитие.
Чл.10 (1) Редовни заседания Постоянната консултативна комисия по туризъм  провеждат не по-рядко от два пъти на година. 

(2) Заседанията на Постоянната консултативна комисия по туризъм  се считат за редовни и се провеждат, ако на тях присъстват повече от половината от членовете й.
(3) Решенията на Постоянната консултативна комисия по туризъм  се приемат с мнозинство повече от половината от участващите в заседанието членове.
(4) Изменения и допълнения в структурата, състава и функциите на Постоянната консултативна комисия по туризъм  се правят от Областния съвет за развитие в област Шумен. 

Чл. 11. (1) Протоколът от проведеното заседание на Постоянната консултативна комисия по туризъм  се подписва от Председателя и Секретаря й, като копие от него се изпраща по електронен път на всички членове, включително и на неприсъствалите на заседанието. 
(2) За взетите решения и постигнати договорености в Постоянната консултативна комисия по туризъм се предоставя информация на регионалните медии от Председателя или упълномощен от него представител след всяко заседание на Комисията.

(3) Извлечение от протокола с взетите решения може да се публикува в интернет страницата на Областна администрация.
ЗАКЛЮЧИТЕЛНИ РАЗПОРЕДБИ

§ 1 Настоящият Правилник е приет с Решение № 1 от заседание на Областния съвет за развитие, проведено на 19.03.2010 г. 
§ 2 Настоящият Правилник влиза в сила от деня на приемането му.

